laion/Wikipedia-Exotic huggingface dataset:
হেডিংটন স্কুল

হেডিংটন স্কুল (ইংরেজিতে: Headington School) ইংল্যান্ডের অক্সফোর্ডে অবস্থিত একটি বালিকা বিদ্যালয়। ১৯১৫ সালে কয়েকজন খ্রিস্টীয় ধর্মযাজক এই বিদ্যালয়টি প্রতিষ্ঠা করেন। এই বিদ্যালয়ের মূলমন্ত্র হচ্ছে ‘ফাইট দ্য গুড ফাইট অফ ফেইথ’। এই বিদ্যালয়টির সংগীতও ‘ফাইট দ্য গুড ফাইট’। ব্রিটিশ বিদ্যালয় সাময়িকী গুড স্কুলস গাইড হেডিংটন স্কুল সম্পর্কে বলেছে, "এটি বিদ্যালয়ের পরিবেশ আনন্দময়। শিক্ষার্থীদের শিক্ষাগত উৎকর্ষতার পাশাপাশি বিদ্যালয়টি তাদের মানসিক বিকাশে খেলাধুলা এবং অন্যান্য সহশিক্ষা কার্যক্রমে গুরুত্ব দিয়ে থাকে"। হেডিংটন স্কুল ১৯১৫ সালে খ্রিস্টীয় ধর্মযাজকদের একটী দল প্রতিষ্ঠা করেন। তাদের উদ্দেশ্য ছিল প্রথম বিশ্বযুদ্ধ পরবর্তি সময়ে নারীশিক্ষা সম্প্রসারণ করা এবং বালিকাদের উন্নত শিক্ষা প্রদান করা। অক্সফোর্ডের অস্লার রোডে হেডিংটন লজ নামে বিদ্যালয়টি যাত্রা শুরু করে। সেস্ময় বিদ্যালয়টিতে আটটি আবাসিক ছাত্রীনিবাস ছিল। যুদ্ধের পরে বিদ্যালয় প্রাঙ্গনে আরো ভবন নির্মাণ করা হয়। ১৯২০ সালে হেডিংটন স্কুল ড্যাভেনপোর্ট হাউজ নামে একটি আবাসিক ছাত্রীনিবাস নির্মাণ করে। এই ছাত্রীনিবাসে ২ একর বাগান এবং ১৯ একরবিশিষ্ট চারণভূমি ছিল। ১৯৩০ সালে বিদ্যালয়টির মূল ভবন নতুনভাবে নির্মাণ করা হয়। এটির স্থাপত্যশৈলী নিও-জর্জিয়ান রীতির। ভবনটি স্থাপত্যিক দিক থেকে উচ্চমানসম্পন্ন এবং এতে অনেক খোলামেলা জায়গা রয়েছে। ১৯৪২ সালে বিদ্যালয়টিকে শিক্ষাগত দাতব্য প্রতিষ্ঠান হিসেবে পরিণত করা হয়। স্থানীয় শিক্ষার্থীদের শিক্ষাপ্রদান এবং এর ফলে সামাজিক উৎকর্ষে অবদান রাখার স্বীকৃতিস্বরূপ এই রূপান্তর করা হয়। হেডিংটন স্কুলে ৫০-এরও বেশি ধরনের সহশিক্ষা কার্যক্রম চালু রয়েছে।। খেলাধুলা থেকে ডিউক অফ এডিনবার্গ অ্যাওয়ার্ড পর্যন্ত বিভিন্ন ধরনের সহশিক্ষা কার্যক্রমে এই বিদ্যালয়ের শিক্ষার্থীরা অংশগ্রহণ করে। বিদ্যালয়টির খেলার দলসমূহ আঞ্চলিক এবং জাতীয় পর্যায়ে বিভিন্ন প্রতিযোগিতায় অবতীর্ণ হয়। এখানকার রোয়িং বা নৌকাঁচালনা দল ইংল্যান্ডের বিদ্যালয়-পর্যায়ের নৌকাঁচালনা দলসমূহের মধ্যে অন্যতম সফল। সিঙ্গাপুরে অনুষ্ঠিত ২০১০ গ্রীষ্মকালীন যুব অলিম্পিকে এই বিদ্যালয়ের দুইজন শিক্ষার্থী যুক্তরাজ্যের হয়ে অংশগ্রহণ করে এবং স্বর্ণপদক জয় করে। হেডিংটন স্কুলের রোবোটিক্স দল ২০১৪ সালের জাতীয় স্টুডেন্ট রোবোটিক্স প্রতিযোগিতায় পুরস্কার অর্জন করে। এটিই ইংল্যান্ডের প্রথম বালিকা বিদ্যালয় যা ২০১৩ সালে জাতীয় রোবোটিক্স প্রতিযোগিতায় অংশগ্রহণ করে। এই বিদ্যালয়ের শিক্ষার্থীদের দল অক্সফোড়্রড মিউজিক ফেস্টিভ্যালেও উল্লেখযোগ্য সঙ্গীত পরিবেশনা করেছে। বর্তমানে হেডিংটন বিদ্যালয় ২৩ একর জমির উপরে বিস্তৃত। বিদ্যালয়ে খেলার মাঠ, টেনিস কোর্ট, সুইমিং পুল রয়েছে। গত ১৫ বছরে বিদ্যালয়টি শিল্পকলা বিভাগের জন্য নতুন একটি ভবন, একটি থিয়েটার, নেপিয়ার হাউস নামের একটি নতুন ছাত্রীনিবাস এবং সঙ্গীত ভবন নির্মাণ করেছে। বিদ্যালয়ের আগের ভবনগুলো ১৯৩০ সালে নিও-জর্জিয়ান স্থাপত্যরীতিতে নির্মাণ করা হয়। ইংল্যান্ডের অল্প কয়েকটি বিদ্যালয়ের মধ্যে এই বিদ্যালয়টি অন্যতম যেখানে ঘোড়-দৌড় শেখানোর ব্যবস্থা আছে। Profile ওয়েব্যাক মেশিনে আর্কাইভকৃত ১৬ ডিসেম্বর ২০১০ তারিখে on Good Schools Guide "School History"। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৪।  হেডিংটন স্কুল অক্সফোর্ড হেডিংটন প্রিপারেটরি স্কুল প্রোফাইল - গুড স্কুল গাইড হেডিংটন স্কুল বোট ক্লাব প্রোফাইল - মাইডটার
হাল পুন্‌হা

হাল পুন্‌হা বা আখ্যান যাত্রা ভারতের পশ্চিমবঙ্গ রাজ্যের পুরুলিয়া জেলার কুড়মি জনজাতির উৎসব। মাঘ মাসের প্রথম দিন সকাল বেলায় হলকর্ষণ উপলক্ষে হাল পুন্‌হা উৎসব পালিত হয়ে থাকে। সর্বপ্রথমে নতুন পাট নির্মিত দড়ির সাহায্যে হলকর্ষণের জন্য প্রয়োজনীয় বেউনী ও বরহি তৈরী করা হয়। গোবর দিয়ে খামার নিকিয়ে পরিষ্কার করে তিনটি শালকাঠ মাটিতে পুঁতে উনুন তৈরী করা হয়। এরপর উনুনে শালকাঠ দিয়ে জ্বাল দিয়ে শালপাতার থালায় আতপ চাল, ঘি, গুড় দুধ ও গাঁজা সহযোগে ভোগ তৈরী করা হয়। গৃহস্থ বা কৃষক স্নান করে ভেজা কাপড়ে পূজা করে ঈশ্বরের উদ্দেশ্যে ভোগ নিবেদন করেন। বাড়ীতে বা জমিতে আড়াই পাক জাল ঘুরিয়ে হালে এবং গরু বা মোষেরর শিঙে সর্ষের তেল মাখানো হয়। এরপর জড়ো করা গোবরের ওপর আড়াই বার কোদাল কোপাতে হয়। এরপর গ্রামের কোন বৃক্ষতলে ঘি, গুড়, সিঁদুর, আতপ চাল দিয়ে দিয়ে পূজা করে পশুবলি দেওয়া হয়ে থাকে। নব কিশোর সরকার: লোকায়ত মানভূম, পুরুলিয়ার কৃষি ভিত্তিক লোক উৎসব, প্রকাশক- বঙ্কিম চক্রবর্তী, ISBN 987-81-926153-1-8
জিহুড়

জিহুড় ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব। আশ্বিন মাসের সংক্রান্তির দিন নতুন ধান ঘরে আনার উপলক্ষে জিহুড় উৎসব পালিত হয়ে থাকে। সর্বপ্রথমে খামারের ঘাস কোদাল দিয়ে চেঁছে পরিষ্কার করে জলে ভিজিয়ে মই দিয়ে সমতল করা হয়। উৎসবের এই অংশকে খামার বাঁধা বলে। এরপর গরুর শিঙে সর্ষের তেল মালিশ করা হয়। গৃহকর্তা স্নান করে ভেজা কাপড়ে খামারের মধ্যে একটি জল ভর্তি মাটির ভাঁড়, একড়ি তামার পয়সা, একটি নতুন ঝাঁটা ও এক মুঠো ডাল রেখে দেন। পরে নবান্ন মখে দিয়ে উৎসব সম্পন্ন হয়। নব কিশোর সরকার: লোকায়ত মানভূম, পুরুলিয়ার কৃষি ভিত্তিক লোক উৎসব, প্রকাশক- বঙ্কিম চক্রবর্তী, ISBN 987-81-926153-1-8
ইঁজেইপিঁজেই

ইঁজেইপিঁজেই ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব। কার্তিক মাসের অমাবস্যার রাত্রে ইঁজেইপিঁজেই উৎসব পালিত হয়ে থাকে। এই উৎসবে গাভীকে দেবীর মর্যাদা দিয়ে পূজা করা হয়ে থাকে। এই রাত্রে গোয়ালে ঘিয়ে ডোবানো সলতার সাহায্যে প্রদীপ জ্বালিয়ে গাভীর শিঙে তেল ও সিঁদুর মাখাতে হয়। গ্রামের প্রত্যেক দরজায় ও তুলসী তলায় শালপাতার ওপর কিছুটা চালের গুঁড়োতে তুলো দিয়ে সলতে ধরিয়ে রেখে পরে সেই পোড়া চালের পিঠা তৈরী করে খাওয়া হয়। সন্ধ্যার সময় লায়া গ্রামের কুলহি মুড়ায় গাভীর আরাধনা ও মুঠ পূজা করেন এবং গরুর মালিকের নিকট অর্থ ও কাপড় আদায় করে থাকেন। নব কিশোর সরকার: লোকায়ত মানভূম, পুরুলিয়ার কৃষি ভিত্তিক লোক উৎসব, প্রকাশক- বঙ্কিম চক্রবর্তী, ISBN 987-81-926153-1-8
গরইয়া

গরইয়া বা গহাইল পূজা ভারতের পশ্চিমবঙ্গ রাজ্যের পুরুলিয়া জেলার কৃষিভিত্তিক উৎসব। কার্তিক মাসের প্রতিপদ তিথিতে গরইয়া উৎসব পালিত হয়ে থাকে। গৃহকর্তা সকাল থেকে উপোস করে দুপুরবেলায় স্নান করে ভেজা কাপড়ে গোয়ালে বসে পূজা করেন। কিছু নীলাভ শালুক ফুল চিটে মাটির দ্বারা সদ্যনির্মিত গোলাকার পিঁড়িতে গুঁজে ও খুঁটিতে পুঁতে রাখা হয়। পূজার উপকরণ হিসেবে ধূপ, সিঁদুর, আতপ চাল, গাওয়া ঘি এবং পিঠে ব্যবহৃত হয়। গরুর গোয়ালে লাল মোরগ এবং মোষের গোয়ালে কালো মুরগি বলি দেওয়া হয়। প্রতিটি গরু ও মোষের শিঙে তেল ও সিঁদুর মাখিয়ে মাথায় ধান শিষের তৈরী মোড় পরানো হয়। এরপর গৃহকর্ত্রী নববস্ত্র পরে উলুধ্বনি দিয়ে গাভি পূজা করেন, যাকে গরু চুমা বলা হয়ে থাকে। সন্ধ্যার সময় চালের গুঁড়ো পানিয়া নামক লতার রসের সাথে মিশিয়ে উঠোনে ছিটিয়ে দেওয়া হয়। উৎসবের এই অংশকে চোখ পুরা বলা হয়ে থাকে। নব কিশোর সরকার: লোকায়ত মানভূম, পুরুলিয়ার কৃষি ভিত্তিক লোক উৎসব, প্রকাশক- বঙ্কিম চক্রবর্তী, ISBN 987-81-926153-1-8
বাংলাদেশের ডেন্টাল কলেজসমূহের তালিকা

বাংলাদেশে ডেন্টাল স্কুলসমুহ সাধারণত ডেন্টাল কলেজ হিসেবে অধিক পরিচিত। মেডিকেল চিকিৎসা শিক্ষার ন্যায় ডেন্টাল চিকিৎসা শিক্ষা দেশের বিভিন্ন প্রান্তে অবস্থিত ডেন্টাল কলেজসমুহের আওতায় পরিচালিত হয়। সরকারী অর্থায়ণে পরিচালিত বিভিন্ন বিশ্ববিদ্যালয়ের মেডিকেল অনুষদের অধীনে এ-সকল ডেন্টাল স্কুলসমুহ পরিচালিত হয়ে থাকে। স্নাতক পর্যায়ে বি.ডি.এস শিক্ষাক্রম পরিচালনার জন্য সংশ্লিষ্ট বিশ্ববিদ্যালয়সমুহ ডেন্টাল কলেজ পরিচালনা ও পর্যবেক্ষণ করে এবং এর প্রয়োজনে পেশাদার পরীক্ষাগ্রহণ, সিলেবাস প্রণয়ন, শিক্ষা পদ্ধতি ঠিক করাসহ যাবতীয় একাডেমিক কার্যক্রম নিয়ন্ত্রণ করে থাকে। বাংলাদেশে সরকারি ডেন্টাল কলেজের সংখ্যা ১টি। ঢাকা ডেন্টাল কলেজ মোট আসন সংখ্যা ১১০জন। বাংলাদেশে সরকারি মেডিকেল কলেজের ডেন্টাল ইউনিট সংখ্যা ৮টি। শহীদ সোহরাওয়ার্দী মেডিকেল কলেজ স্যার সলিমুল্লাহ মেডিকেল কলেজ ময়মনসিংহ মেডিকেল কলেজ শেরে-ই-বাংলা মেডিকেল কলেজ চট্টগ্রাম মেডিকেল কলেজ রাজশাহী মেডিকেল কলেজ রংপুর মেডিকেল কলেজ এম.এ.জি. ওসমানী মেডিকেল কলেজ ৮টি সরকারি মেডিকেল কলেজের ডেন্টাল ইউনিটে আসন সংখ্যা মোট ৪৩৫টি। বাংলাদেশের একমাত্র পূর্ণাঙ্গ সরকারি ডেন্টাল মেডিকেল কলেজ হলো ঢাকা ডেন্টাল কলেজ। এছাড়া দেশের আটটি মেডিকেল কলেজে আছে ডেন্টাল ইউনিট। প্রতিটি প্রতিষ্ঠানই একটি সরকারি বিশ্ববিদ্যালয়ের অধিভুক্ত থাকে। এসব প্রতিষ্ঠান “ব্যাচেলর অব ডেন্টাল সার্জারি (বিডিএস)” ডিগ্রি প্রদান করে। সরকারি ডেন্টাল কলেজ/ইউনিটসমূহে মোট আসন সংখ্যা ৫৪৫ টি। ঢাকা বিশ্ববিদ্যালয়ের অধিভুক্ত ডেন্টাল কলেজসমুহের তালিকা ঢাকা ডেন্টাল কলেজ শহীদ সোহরাওয়ার্দী মেডিকেল কলেজ (ডেন্টাল ইউনিট) স্যার সলিমুল্লাহ মেডিকেল কলেজ (ডেন্টাল ইউনিট) ময়মনসিংহ মেডিকেল কলেজ (ডেন্টাল ইউনিট) শেরে-ই-বাংলা মেডিকেল কলেজ (ডেন্টাল ইউনিট) আপডেট ডেন্টাল কলেজ ও হাসপাতাল পাইওনিয়ার ডেন্টাল কলেজ ও হাসপাতাল বাংলাদেশ ডেন্টাল কলেজ সিটি ডেন্টাল কলেজ ইউনিভার্সিটি ডেন্টাল কলেজ সাপ্রো ডেন্টাল কলেজ হালনাগাদ ডেন্টাল কলেজ মার্ক্স ডেন্টাল কলেজ সাফেনা উইমেন'স ডেন্টাল কলেজ মান্ডি ডেন্টাল কলেজ এম এইচ শমরিতা ডেন্টাল কলেজ চট্টগ্রাম বিশ্ববিদ্যালয়ের অধিভুক্ত ডেন্টাল কলেজসমুহ চট্টগ্রাম মেডিকেল কলেজ (ডেন্টাল ইউনিট) চট্টগ্রাম ইন্টারন্যাশানাল ডেন্টাল কলেজ রাজশাহী বিশ্ববিদ্যালয়ের অধিভুক্ত ডেন্টাল কলেজসমুহ রাজশাহী মেডিকেল কলেজ (ডেন্টাল ইউনিট) রংপুর মেডিকেল কলেজ (ডেন্টাল ইউনিট) রংপুর ডেন্টাল কলেজ উদয়ণ ডেন্তাল কলেজ,রাজশাহী শাবিপ্রবি এবং সাস্ট-এর অধিভুক্ত ডেন্টাল কলেজসমুহ এম.এ.জি. ওসমানী মেডিকেল কলেজ (ডেন্টাল ইউনিট) বাংলাদেশের শিক্ষা ব্যবস্থা বিশ্ববিদ্যালয় মঞ্জুরী কমিশন (বাংলাদেশ) বাংলাদেশের বিশ্ববিদ্যালয়সমূহ বাংলাদেশের বিশ্ববিদ্যালয়ের তালিকা বাংলাদেশের বিদ্যালয়ের তালিকা বাংলাদেশের কলেজের তালিকা বাংলাদেশের ইনস্টিটিউটসমূহের তালিকা বাংলাদেশের মেডিকেল কলেজসমূহের তালিকা বাংলাদেশে টেক্সটাইল শিক্ষা বাংলাদেশের স্থাপত্য শিক্ষা প্রতিষ্ঠানের তালিকা
বেগুনি বিগ্নোনিয়া

বিগ্নোনিয়া (লাতিন: ''Saritaea'') হচ্ছে বিগ্নোনিয়াসি পরিবারের একটি একপ্রজাতি বিশিষ্ট গণের নাম। এই গণের একমাত্র প্রজাতিটির বৈজ্ঞানিক নাম হচ্ছে Saritaea magnifica, এবং এর ইংরেজি নাম হচ্ছে glowvine. এই প্রজাতির গাছে বেগুনি রঙের বেল আকারের ফুল ফোটে। এদের আদি নিবাস কলম্বিয়া ও ইকুয়েডর। এদের চাষাবাদের জন্য হিউমাস যুক্ত মাটি এবং উষ্ণ এবং আধা-উষ্ণমণ্ডলীয় জলবায়ু দরকার। Ellison, Don (1999) Cultivated Plants of the World. London: New Holland (1st ed.: Brisbane: Flora Publications International, 1995) Graf, Alfred Byrd (1986) Tropica: color cyclopedia of exotic plants and trees for warm-region horticulture—in cool climate the summer garden or sheltered indoors; 3rd ed. East Rutherford, N.J.: Roehrs Co Lord, Tony (2003) Flora : The Gardener's Bible : More than 20,000 garden plants from around the world. London: Cassell. আইএসবিএন ০-৩০৪-৩৬৪৩৫-৫ Botanica Sistematica
পরমাণুবাদ

পরমাণুবাদ (গ্রিক: Atomos অর্থাৎ কর্তন-অযোগ্য) একটি প্রাকৃতিক দর্শন যার ধারণা বেশ কয়েকটি প্রাচীন দর্শন স্কুলে গড়ে উঠেছিল। পরমাণুবাদীরা বলতেন প্রাকৃতিক বিশ্ব দুটি মৌলিক অংশ নিয়ে গঠিত: অবিভাজ্য পরমাণু এবং শূন্যস্থান। প্রাচীন গ্রিসের বেশ কয়েকজন গুরুত্বপূর্ণ তাত্ত্বিক পরমাণুবাদে বিশ্বাস করতেন। সে সময় Leucippus, দেমোক্রিতুস, এপিকুরোস এবং লুক্রেশিয়ুস এর মত দার্শনিকরা একটি পদ্ধতিগত ও পরিপূর্ণ প্রাকৃতিক দর্শন গড়ে তুলতে চেষ্টা করেছিলেন যা অনুসারে অসীম শূন্যতার মাঝে এক অবিভাজ্য পরমাণুর সাথে আরেক পরমাণুর সংঘর্ষের ফলেই মহাবিশ্বের সকল কিছুর উৎপত্তি ঘটেছে। এরিস্টটলের মতে পরমাণু অখণ্ডনীয়, ধ্বংসহীন, অপরিবর্তনীয় এবং তাদের অসংখ্য আকার ও আকৃতি রয়েছে। তারা শূন্যের মধ্যে দিয়ে চলমান থাকে এবং মাঝেমধ্যে অন্য সব পরমাণুর সাথে ধাক্কা খেয়ে বা মিলিত হয়ে গুচ্ছ তৈরি করে। বিভিন্ন আকার, আকৃতি, বিন্যাস ও অবস্থানের এসব গুচ্ছের মাধ্যমেই মহাবিশ্বের সব বড় বড় বস্তু গঠিত হয়। এরিস্টটল, Metaphysics I, 4, 985b 10–15. Berryman, Sylvia, "Ancient Atomism", The Stanford Encyclopedia of Philosophy (Fall 2008 Edition), Edward N. Zalta (ed.), http://plato.stanford.edu/archives/fall2008/entries/atomism-ancient/
রাঙা ঠোঁট

রাঙা ঠোঁট বা লাল ঠোঁট (ইংরেজি: Hot Lips), (বৈজ্ঞানিক নাম: Psychotria elata) হচ্ছে রুবিয়াসি পরিবারের একটি উদ্ভিদ প্রজাতি। এদের ফুল হয় ছোট এবং মঞ্জরীপত্র দেখতে ফুলের মতো। পরে যখন ফুল-কুঁড়ি বের হয় তখন আর এর রাঙ্গা ঠোটের সৌন্দর্য থাকে না। এই মঞ্জরীপত্র ফুলের পাপড়ির মতই কাজ করে হামিংবার্ড বা পতঙ্গকে আকর্ষণ করার জন্যে। দক্ষিণ আমেরিকার বর্ষাবনের গাছ, এখন অনেক কম দেখা যায় সম্ভবত পরিবেশ দূষণের কারণে। The Plant List (সম্পাদক)। "Psychotria elata (Sw.) Hammel"। ১৯ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সেন্ট যোসেফস্ স্কুল এন্ড কলেজ

সেন্ট যোসেফস্ স্কুল এন্ড কলেজ নাটোর জেলার বনপাড়ায় অবস্থিত একটি বিদ্যালয়। খ্রিস্টান ধর্মপ্রচারকদের দ্বারা প্রতিষ্ঠিত বিদ্যালয়টির যাত্রা শুরু হয় ১৯৬৩ সালে। স্কুলটি ২০১৩ সালে ৫০ বছরের জুবিলী পালন করেছে। ১৯৩০ সালে খ্রিস্টান ধর্মপ্রচারক কানেভল্লীর সহযোগিতায় সেন্ট যোসেফস্ প্রাথমিক বিদ্যালয় এর যাত্রা শুরু হয়। পরে ফাদার কাত্তানেয় এর চেষ্টায় ৫ম শ্রেণী খোলা হয়। শিক্ষক হিসেবে নিয়োগপ্রাপ্ত হন পলিক গমেজ, যোসেফ ছৈয়াল, প্রয়াত ডানিয়েল কোড়াইয়া, প্রয়াত যোসেফ রোজারিও, প্রয়াত ফ্রান্সিস কস্তা ও লুইজা দিদি মনি। এরপর কানেভল্লীর আহ্বানে প্রয়াত আঃ ছাত্তার চৌধুরী শিক্ষক ও পরামর্শক হিসেবে যুক্ত হন। ১৯৬৩ সালে ভেরপল্লী ও চেসকাতোর অক্লান্ত চেষ্টায় বর্তমান গীর্জার সংলগ্ন চত্বরে নির্মিত হয় ১১ কক্ষ বিশিষ্ট ইংরেজি U আকৃতির বৃহদাকার এই স্কুল। এতে ব্যবহৃত জমিটি দান করেন মরহুম রহিম উদ্দিন মৃধা ও কাউন্সিলর চেয়ারম্যান মরহুম রকিব উল্লাহ মৃধা এবং সার্বিক সহযোগিতা করেন মরহুম সাব্দুল আলী প্রমাণিক। এ সময়েই স্কুলটি জুনিয়র হাই স্কুলে উন্নিত করা হয়। ২০১৫ সালে এর কলেজ শাখা উদ্বোধন করা হয়। ২০১৮ সালে সেন্ট যোসেফস্ প্রাইমারি স্কুলকে সেন্ট যোসেফস্ হাইস্কুলের সাথে যুক্ত করা হয় এবং পুনঃনামকরণ করে সেন্ট যোসেফস স্কুল এন্ড কলেজ করা হয়। বর্তমানে প্রাথমিক শাখার শিক্ষাথী সংখ্যা ৯৫০ জন এবং মাধ্যমিক শাখার শিক্ষাথী সংখ্যা ১৩৫৬ জন। অধ্যক্ষ ড. ফা: শংকর ডমিনিক গমেজের নেতৃত্বে প্রাইমারি শাখায় ১৫ জন শিক্ষক, মাধ্যমিক শাখায় ৩৭ জন শিক্ষক এবং কলেজ শাখায় ২০ জন প্রভাষক শিক্ষা দিয়ে যাচ্ছেন। এই প্রতিষ্ঠানে নার্সারি থেকে ১২শ শ্রেণী পর্যন্ত ছাত্রদের পাঠদান করা হয়। মাধ্যমিক ও উচ্চ মাধ্যমিক শ্রেণীতে বিজ্ঞান, মানবিক ও বাণিজ্য শাখায় শিক্ষার্জনের সুযোগ রয়েছে। পর্বশেষ পরীক্ষা ছাড়াও প্রতি পর্বে দু'টি করে শ্রেণী-পরীক্ষা গ্রহণ করা হয়। প্রতিষ্ঠাকালীন সময় হতে সেন্ট যোসেফস স্কুল এন্ড কলেজ পি.এস.সি, জে.এস.সি, এস.এস.সি ও এইচ.এস.সি পরীক্ষায় কৃতিত্বপূর্ণ ফলাফল করছে। ২০১৯ হতে বর্তমান সময় পর্যন্ত সেন্ট যোসেফস স্কুল এন্ড কলেজের এইস.এস.সি পরীক্ষার ফলাফল নিম্নরূপ: ২০১৯ হতে বর্তমান সময় পর্যন্ত এস.এস.সি পরীক্ষায় এ প্রতিষ্ঠানের ফলাফল নিম্নরূপ: ১৯৮৭ সালে শ্রেষ্ঠত্বের জন্য বিদ্যালয়টি জাতীয় পুরস্কার লাভ করে। এছাড়া ১৯৮৮, ১৯৯১ ও ২০১০ সালে এই বিদ্যালয়টি নাটোর জেলার শ্রেষ্ঠ বিদ্যালয়ের স্বীকৃতি লাভ করে এবং ২০২১ সালের এইচএসসি পরীক্ষায় নাটোর জেলার সবচেয়ে বেশি এ প্লাস পায় এই প্রতিষ্ঠানের কলেজ শাখা থেকে। ৫০ বছরের জুবিলী স্মরণীকা, সেন্ট যোসেফস্ উচ্চ বিদ্যালয়, বনপাড়া, নাটোর "Homepage"। St. Joseph's School & College (ইংরেজি ভাষায়)। সংগ্রহের তারিখ ২০২৪-০৫-১৬।  "Homepage"। St. Joseph's School & College (ইংরেজি ভাষায়)। সংগ্রহের তারিখ ২০২৪-০৫-১৬।
ওয়াহাব রিয়াজ

ওয়াহাব রিয়াজ (পাঞ্জাবি, উর্দু: وہاب ریاض‎‎) হলেন একজন পাকিস্তানি আন্তর্জাতিক ক্রিকেটার। তিনি বা-হাতি ফাস্ট বোলার এবং ডান হাতি ব্যাটসম্যান হিসেবে পরিচিত। রিয়াজ লাহোরের এইটসান কলেজের সাবেক ছাত্র। তিনি প্রায়শই ৯২ মাইল প্রতি ঘণ্টা (১৪৮ কিমি/ঘ) গতিতে বল করতে পারেন এবং ৯৫ থেকে ৯৬ মাইল প্রতি ঘণ্টা (১৫৩ থেকে ১৫৪ কিমি/ঘ) বল করে থাকেন। ওয়াহাব রিয়াজের ২০১০ সালের সিরিজের তৃতীয় টেস্টে ইংল্যান্ডের বিরুদ্ধে তার টেস্ট ক্রিকেটে অভিষেক হয়। ইংল্যান্ড প্রথমে ব্যাটিং করতে নামে এবং ওয়াহাব ৬৩ রান খরচ করে ৫ উইকেট লাভ করেন। পাকিস্তানের প্রথম ইনিংসে ওয়াহাব ৩ নং ব্যাটিং করতে নেমে ২৭ রান করেন। ১ মার্চ, ২০১৫ তারিখে ব্রিসবেন ক্রিকেট গ্রাউন্ডে অনুষ্ঠিত ক্রিকেট বিশ্বকাপে পাকিস্তানের প্রথম ক্রিকেটার হিসেবে বিশ্বকাপের কোন খেলায় রিয়াজ অর্ধ-শতকসহ ৪ উইকেট লাভ করেন। খেলায় তিনি ম্যান অব দ্য ম্যাচের পুরস্কার লাভ করেন। সোহেল তানভীর I want to represent Pakistan in all formats – Riaz, ESPNcricinfo, ১২ সেপ্টেম্বর ২০১১, সংগ্রহের তারিখ ৮ জুন ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) "3rd Test: England v Pakistan at The Oval, Aug 18–21, 2010"। espncricinfo। সংগ্রহের তারিখ ১৮ ডিসেম্বর ২০১১।  "Cricket World Cup: Pakistan beat Zimbabwe to keep hopes alive"। BBC Sport। ১ মার্চ ২০১৫। সংগ্রহের তারিখ ১ মার্চ ২০১৫।  "Pakistan v England Test Series, 2015/16 - 2nd Test"।  "ICC Cricket World Cup, 2015 - 23rd match, Pool B"।  "Pakistan tour of England and Ireland, Only T20I: England v Pakistan at Manchester, Sep 7, 2016"। ESPNcricinfo। ৭ সেপ্টেম্বর ২০১৬। সংগ্রহের তারিখ ৮ সেপ্টেম্বর ২০১৬।  ইএসপিএনক্রিকইনফোতে ওয়াহাব রিয়াজ (ইংরেজি)
কালনীর ঢেউ

কালনীর ঢেউ বাংলা লোকশিল্পের অন্যতম দিকপাল বাউল সম্রাট শাহ আবদুল করিম রচিত একটি গানের বই। গ্রন্থটির প্রকাশক হচ্ছেন মোঃ নুরজালাল (বাবুল)।১৩৮৮ বঙ্গাব্দের আশ্বিনে (১৯৮১ সালের সেপ্টেম্বর মাসে) গ্রন্থটি প্রথম প্রকাশিত হয়। বর্তমানে গ্রন্থটির ষষ্ঠ সংস্করণ বাজারে পাওয়া যাচ্ছে। বিভিন্ন ধরনের সর্বমোট ১৬৭টি গান নিয়ে গ্রন্থটি রচিত হয়েছে। প্রকাশক গানগুলোকে বিভিন্ন শ্রেণীতে বিভক্ত করেছেন। শ্রেণীগুলো হচ্ছে আত্ম পরিচয় আল্লা স্মরণ নবি স্মরণ ওলি স্মরণ মুর্শিদ স্মরণ ভক্তি গীতি দেহতত্ত্ব মন মানুষের সন্ধানে মনঃশিক্ষা নিগূড় তত্ত্ব সারি গান বিচ্ছেদ প্রণয় গীতি আঞ্চলিক হাওর এলাকার গান দেশের গান কালনীর ঢেউ। শাহ নুরজালাল। পৃষ্ঠা ৪।
কর্ণ শর্মা

কর্ণ বিনোদ শর্মা (জন্ম: ২৩ অক্টোবর, ১৯৮৭) উত্তরপ্রদেশের মিরাটে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য কর্ণ শর্মা অল-রাউন্ডার হিসেবে প্রতিদ্বন্দ্বিতা করছেন। এছাড়াও ঘরোয়া ক্রিকেটে রেলওয়ে ক্রিকেট দলে খেলছেন। বামহাতি ব্যাটসম্যান ও লেগ ব্রেক বোলিংয়ের পারদর্শী তিনি। ২০০৭-০৮ মৌসুমের রঞ্জি ট্রফিতে কার্নেল সিং স্টেডিয়ামে জম্মু ও কাশ্মিরের বিপক্ষে প্রথম-শ্রেণীর ক্রিকেটে বিশেষজ্ঞ ব্যাটসম্যান হিসেবে প্রথমবারের মতো অংশ নেন। ১৭ চারের মারে ২৩২ বলে ১২০ রান সংগ্রহ করেন যাতে তার দল রেলওয়ে ক্রিকেট দল ইনিংস ও ৮৮ রানের ব্যবধানে পরাজিত করে। ২০১৪ সালের ইন্ডিয়ান প্রিমিয়ার লীগে সানরাইজার্স হায়দরাবাদের সাথে চুক্তিবদ্ধ হন ও ২৫.০৬ গড়ে ১৫ উইকেট তুলে নেন। ভারত এ-দলের সদস্য হিসেবে চারদেশীয় প্রতিযোগিতায় অংশ নেন। সেখানে তিন খেলায় অংশ নেন। তন্মধ্যে দক্ষিণ আফ্রিকা এ-দলের বিপক্ষে ১৬ বলে ৩৯ রান সংগ্রহ করে দলকে জয়ে প্রভূত সহায়তা করেন। ৫ আগস্ট, ২০১৪ তারিখে বিসিসিআই কর্তৃক ক্যাপ প্রত্যাশী কেরালার উইকেট-কিপার সঞ্জু স্যামসনের সাথে তাকেও ইংল্যান্ডের বিপক্ষে ১৭-সদস্যের ভারতের একদিনের ও টুয়েন্টি২০ আন্তর্জাতিক দলে খেলার জন্য মনোনীত করা হয়। তিনি অমিত মিশ্রের পরিবর্তে দলে ঠাঁই পান। ৭ সেপ্টেম্বর, ২০১৪ তারিখে টুয়েন্টি২০ আন্তর্জাতিকে ইংল্যান্ড সফরে স্বাগতিক ইংল্যান্ডের বিপক্ষে অভিষেক ঘটে তার। খেলায় তিনি জো রুটের উইকেটসহ ১/২৮ পান। এরপর ১৩ নভেম্বর, ২০১৪ তারিখে সফরকারী শ্রীলঙ্কা ক্রিকেট দলের বিপক্ষে একদিনের আন্তর্জাতিকে অভিষিক্ত হন তিনি। ৯ ডিসেম্বর, ২০১৪ তারিখে অ্যাডিলেডে অস্ট্রেলিয়ার বিপক্ষে টেস্ট অভিষেক ঘটে। আইপিএলের ফ্রাঞ্চাইজ দল সানরাইজার্স হায়দরাবাদ দলের পক্ষে ২০১৩ সালে চুক্তিবদ্ধ হন। বোলিং লাইন-আপে ডেল স্টেইন, থিসারা পেরেরা ও অমিত মিশ্রের সাথে তিনি বিপক্ষের ব্যাটসম্যানদের মোকাবেলায় জড়িত হন। প্রতিযোগিতার শুরুতে কিংস ইলাভেন পাঞ্জাবের ব্যাটসম্যানদেরকে তার স্পিন দিয়ে সম্মোহিত করেন। "Sanju Samson, Karn Sharma get India call-up"। ESPN Cricinfo। ৫ আগস্ট ২০১৪। সংগ্রহের তারিখ ১ জানুয়ারি ২০১৫।  "Sri Lanka tour of India, 4th ODI: India v Sri Lanka at Kolkata, Nov 13, 2014"। ESPN Cricinfo। সংগ্রহের তারিখ ১৩ নভেম্বর ২০১৪।  Karn Sharma - Cricinfo Karn Sharma's profile page on Wisden
নাফাখুম জলপ্রপাত

নাফাখুম জলপ্রপাত বান্দরবান জেলায় অবস্থিত একটি প্রাকৃতিক জলপ্রপাত। নাফাখুম শব্দটি মারমা শব্দ "ঙাফা-খোং" থেকে এসেছে। "ঙাফা" অর্থ 'মাছ' আর "খোং" অর্থ 'জলপ্রপাত'। রেমাক্রী নদীতে এক ধরনের মাছ পাওয়া যায়, যার নাম নাফা মাছ। এই মাছ সবসময় স্রোতের ঠিক বিপরীত দিকে চলে। বিপরীত দিকে চলতে চলতে মাছগুলো যখন লাফিয়ে ঝর্ণা পার হতে যায় ঠিক তখনই আদিবাসীরা লাফিয়ে ওঠা মাছগুলোকে জাল বা কাপড় দিয়ে ধরে ফেলে। এ থেকে এই ঝর্ণার নাম দেওয়া হয়েছে নাফাখুম ঝর্ণা। এটিকে আমিয়াখুম জলপ্রপাতের পরই বাংলাদেশের দ্বিতীয় বড় জলপ্রপাত হিসেবে ধরা হয়। অনিন্দ্য সুন্দর এই জলপ্রপাতটি রেমাক্রি থেকে মাত্র আড়াই ঘণ্টা হাঁটার পথ দূরত্বে অবস্থিত। বান্দরবান জেলার থানচি উপজেলার রেমাক্রি ইউনিয়নে এই জলপ্রপাতটি অবস্থিত। বান্দরবান জেলার থানচি উপজেলার রেমাক্রি একটি মারমা অধু্যসিত এলাকা। বান্দরবান হতে ৭৯ কি.মি. দুরে অবস্থিত থানচি। সাঙ্গু নদীর পাড়ে অবস্থিত থানচি বাজার। এই সাঙ্গু নদী ধরে রেমাক্রীর দিকে ধীরে ধীরে উপরে উঠতে হয় নৌকা বেঁয়ে। কারণ নদীটি রেমাক্রী হতে থানচির দিকে ধীরে ধীরে ঢালু হয়ে এসেছে এবং এই জন্য এখানে অনেক স্রোত থাকে। নদীর কিছুদূর পর পর ১-২ ফুট এমন কি কোথাও কোথাও ৪/৫ ফুট পর্যন্ত ঢালু হয়ে নিচে নেমেছে। নদীর দুপাশে সবুজে মোড়ানো উচু উচু পাহাড় রয়েছে। কোন কোন পাহাড় এতই উচু যে তার চূড়া ঢেকে থাকে মেঘের আস্তরে। সবুজে ঘেরা সে পাহাড়ে মাঝে মাঝে দু একটি উপজাতী বসতঘর দেখা যায়। পাহাড়ের ঢালুতে টিন আর বেড়ার ঘর গুলো মারমা ভাষায় বলে ‘খুম’ মানে হচ্ছে জলপ্রপাত। রেমাক্রি থেকে তিন ঘণ্টার হাঁটা পথ দূরত্বে এই জলপ্রপাত। বান্দরবান শহর থেকে থানচি উপজেলা সদরের দূরত্ব ৭৯ কি.মি.। রিজার্ভ চাঁদের গাড়ীতে বান্দরবান থেকে থানচি যেতে সময় লাগে ৩ ঘণ্টা। বর্ষায় ইঞ্জিনবোটে থানচি থেকে তিন্দু যেতে সময় লাগে আড়াই ঘণ্টা। তিন্দু থেকে রেমাক্রি যেতে লাগবে আরও আড়াই ঘণ্টা। শীতের সময় ইঞ্জিন বোট চলার মত নদীতে যথেষ্ট গভীরতা থাকেনা। তখন ঠ্যালা নৌকাই একমাত্র বাহন। রেমাক্রি বাজার থেকে দুইভাবে নাফাখুম-এ যাওয়া পথ আছে। এক ঘণ্টা উঁচু-নিচু পাহাড়ী পথ মাড়িয়ে (পাহাড় ডিঙিয়ে) তারপর রেমাক্রি খালের পাড় ধরে বাকিটা হেঁটে এই পথে চার ঘণ্টা লাগে নাফাখুমে পৌঁছাতে। এতে রেমাক্রি খাল ক্রস করতে হয় তিন বার এবং শেষের দিকে সাঁতার পানি পেরুতে হয়। অপরদিকে আবার পাহাড় না ডিঙিয়ে গোটা পথই রেমাক্রি খালের পাশ দিয়েও যাওয়া যায়। রাতে থাকার জন্য যেতে হয় তিন্দু, রেমাক্রি। মারমাদের বাঁশ-কাঠের বাড়ীতে সেখানে থাকা খাওয়ার ব্যবস্থা থাকে। নাফাখুম জলপ্রপাত নাফাখুম জলপ্রপাত নাফাখুম জলপ্রপাত সাঙ্গু নদী বাংলাদেশের জলপ্রপাতসমূহের তালিকা। "দর্শনীয় স্থান"। bangladesh.gov.bd.com। [স্থায়ীভাবে অকার্যকর সংযোগ] "জলপ্রপাত নাফাখুম"।  বান্দরবান জেলার সরকারি ওয়েব জেলা তথ্য বাতায়ন উইকিভ্রমণে নাফাখুম জলপ্রপাত সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে নাফাখুম জলপ্রপাত সংক্রান্ত মিডিয়া রয়েছে।
দ্য ইন্টারভিউ

দ্য ইন্টারভিউ (ইংরেজি: The Interview, বাংলা অনুবাদ: সাক্ষাৎকার) ২০১৪ সালে মুক্তিপ্রাপ্ত একটি রাজনৈতিক কমেডি নির্ভর আমেরিকান চলচ্চিত্র। সেথ রজেন এবং ইভাব গোল্ডবার্গের এটি দ্বিতীয় যৌথ পরিচালনা। এর আগে এই পরিচালকদ্বয়, দিস ইজ দ্যা এন্ড চলচ্চিত্রটি পরিচালনা করে। রজেন, গোল্ডবার্গ এবং স্টার্লিংয়ের কাহিনীর ভিত্তিতে চিত্রনাট্য রুচনা করেছেন ড্যান স্টার্লিং। চলচ্চিত্রের কাহিনীতে দেখা যাবে অভিনেতা রজেন এবং জেমস ফ্রাংকো দুজন সাংবাদিক যারা উত্তর কোরিয়ার প্রেসিডেন্ট কিম জং উন এর সাক্ষাৎকার নিতে গিয়ে হত্যা করার নির্দেশনা পায়। ২০১৪ সালের জুন মাসে উত্তর কোরিয়া হুমকি দেয় যদি চলচ্চিত্রটির পরিবেশক কলাম্বিয়া পিকচার্স ম্যুভিটিকে মুক্তি দেয় তবে আমেরিকার বিরুদ্ধে ক্ষমাহীন পদক্ষেপ গ্রহণ করা হবে। কিম জন উন এর ভূমিকায় অভিনয় করেছেন অভিনেতা র‍্যান্ডাল পার্ক। কলাম্বিয়া চলচ্চিত্রটির মুক্তির তারিখ ১০ অক্টোবর থেকে বাড়িয়ে ২৫ ডিসেম্বর করে। চলচ্চিত্রটির ব্যাপক পরিমার্জন ঘটিয়ে তারা উত্তর কোরিয়ার কাছে গ্রহণযোগ্য করে তোলার চেষ্টা করে। চলচ্চিত্রটি নিয়ে মিডিয়া জগতে ব্যাপক আলোচনার সৃষ্টি হয়। তবে মুক্তির পর এটি চলচ্চিত্র বোদ্ধাদের কাছ থেকে মিশ্র প্রতিক্রিয়া পেয়েছে। ৪৪ মিলিয়ন ডলারের ১১২ মিনিটের চলচ্চিত্রটি ১১ ডিসেম্বর লস এঞ্জেলসে উদ্বোধন করার পর ২৪ ডিসেম্বর উত্তর আমেরিকায় মুক্তি দেয়া হয়। প্রধান চরিত্র জেমস ফ্রাংকো সেথ রজেন লিজ্জি ক্যাপলান র‍্যান্ডাল পার্ক - কিম জন উন এর চরিত্রে ডায়ানা ব্যাং - শুক টিমোথি সাইমন এন্ড্রু হম চার্লস চুন - জেনারেল জং ক্যামিও (অতিথি চরিত্র) এমিনেম - নিজ চরিত্রে রব লুই - নিজ চরিত্রে বিল মাহের - নিজ চরিত্রে সেথ মায়ার্স - নিজ চরিত্রে জোসেফ গর্ডন - নিজ চরিত্রে বেন স্ক্রুয়ার্টজ Vary, Adam B. (June 11, 2014). "The Poster For Seth Rogen And James Franco’s New Comedy Is Filled With Anti-American Propaganda." BuzzFeed. Retrieved December 21, 2014. "The Interview (15)"। ব্রিটিশ বোর্ড অব ফিল্ম ক্লাসিফিকেশন। নভেম্বর ১৭, ২০১৪। আগস্ট ২৮, ২০১৮ তারিখে মূল থেকে আর্কাইভ করা। সংগ্রহের তারিখ নভেম্বর ১৭, ২০১৪।  "Sony Could Lose $75 Million on 'The Interview' (EXCLUSIVE)"। Variety। ডিসেম্বর ১৮, ২০১৪। সংগ্রহের তারিখ ডিসেম্বর ১৮, ২০১৪।  "Canada avoids wrath of North Korea over B.C.-made 'The Interview'"। Global News। ডিসেম্বর ২২, ২০১৪। সংগ্রহের তারিখ ডিসেম্বর ২৮, ২০১৪।  "The Interview (2014)"। বক্স অফিস মোজো। সংগ্রহের তারিখ ডিসেম্বর ২৯, ২০১৪।  "Randall Park and 'Veep's' Timothy Simons to Co-Star in Seth Rogen's The Interview"। The Hollywood Reporter। অক্টোবর ৮, ২০১৩। সংগ্রহের তারিখ ডিসেম্বর ২৫, ২০১৩।  Mazza, Ed (জুন ২৫, ২০১৪)। "North Korea Calls Seth Rogen-James Franco Film An 'Act Of War'"। The Huffington Post। সংগ্রহের তারিখ জুন ২৬, ২০১৪।  Smith, Krista (নভেম্বর ২০, ২০১৪)। "The Interview Actress Diana Bang Is Ready for Anything"। Vanity Fair। সংগ্রহের তারিখ ডিসেম্বর ১৭, ২০১৪।  প্রাতিষ্ঠানিক ওয়েবসাইট ইন্টারনেট মুভি ডেটাবেজে দ্য ইন্টারভিউ (ইংরেজি) বক্স অফিস মোজোতে দ্য ইন্টারভিউ (ইংরেজি) রটেন টম্যাটোসে দ্য ইন্টারভিউ (ইংরেজি) মেটাক্রিটিকে দ্য ইন্টারভিউ (ইংরেজি)